text: Stop idiotisk tilskud
  13 oktober 2013 kl. 11.20
  Sidste år brugte region Syddanmark 40 mio. på tilskud til proteindrikke. Det er idiotisk, siger læge.
  Stop de idiotiske regler om tilskud til proteindrikke, siger læge Marianne Mørk Mathiesen fra Esbjerg, der stiller op til regionsrådsvalget for Liberal Alliance.
  Hun harcelerer mod, at man kan få tilskud til proteindrikke på recept hos sin læge.
  Tilskuddet er på 60 pct. af prisen.
  På apoteket koster en liter 108 kr.
  Det er 65 kr. for samfundet, 43 kr. for patienten plus honorar til lægen, siger Marianne Mørk Mathiesen.
  I supermarkedet koster en liter proteindrik ifølge Marianne Mørk Mathiesen 35 kr.
  Man kan også lave en selv siger hun, ved at blande kærnemælk, fløde, frossen frugt eller is.
  Stop med at bruge 40 mio. årligt i tilskud til proteindrikke. Det er idiotisk, siger Marianne Mørk Mathiesen.
  